OzLabs/hebrew-wiki-articles huggingface dataset:
צ'ארלס רוידס

תת אדמירל צ'ארלס רוֹיְדְס (באנגלית: Sir Charles William Rawson Royds; 1 בפברואר 1876 - 5 בינואר 1931) היה קצין מקצועי בצי המלכותי של בריטניה, חבר בחברה הגאואגרפית המלכותית, ובהמשך עוזר למפקח הראשי של משטרת לונדון, בשנים 1926 עד 1931.

== ביוגרפיה ==
רוידס נולד ברוצ'דייל, לנקשייר. לאחר לימודים באקדמיית איסטמן של הצי המלכותי בסאות'סי היה לצוער בצי ביוני 1892. באוגוסט 1892 יצא לים בסיירת "אימורטליטה" של שייטת התעלה. בהמשך שירת בסיירות שונות של הצי המלכותי. ב-1898 קיבל העלאה מוקדמת לדרגת לייטננט על פיקודו המיומן על סירה בפעולת חילוץ של אדם, שנפל מסיפון אונייה בים הבלטי.

משנת 1901 עד 1904 היה רוידס לייטננט ראשון במשלחת דיסקברי של קפטן סקוט לאנטארקטיקה. על שמו קרוי כף רוידס באנטארקטיקה. לאחר משלחת דיסקברי הצטרף לאוניית מערכה "בולוורק" בים התיכון, וב-1907 עבר לאונייה "קינג אדוארד השביעי" בצי התעלה. ביוני 1909 התמנה לקצין מבצעים בדרגת קומנדר. בינואר 1911 היה לקצין מבצעים ראשון באוניית המערכה "הרקולס", ובאוגוסט 1913 הוצב באותו תפקיד לאונייה "איירון דיוק", אוניית מערכה חדשה ואוניית הדגל של אדמירל ג'ון ג'ליקו.

ב-31 בדצמבר 1914 קודם רוידס לדרגת רב חובל בצי המלכותי ושירת באוניות שונות במשך מלחמת העולם הראשונה. על שירותו זה קיבל ב-3 ביוני אות אבירות במסדר האימפריה הבריטית. הוא שירת כרב החובל האחרון של הקולג' המלכותי הימי אוסבורן מ-2 בינואר 1921 עד לסגירתו במאי 1921. לאחר זאת התמנה למנהל החינוך הגופני והספורט באדמירליות, מ-17 במאי 1921, שם החליף את אחיו הבכור, פרסי רוידס, שהיה בעצמו לאדמירל בהמשך. 

ב-23 במאי התמנה לתת אדמירל ברשימת הפרישה. רוידס מת באופן פתאומי מהתקף לב כשהיה נוכח בחזרה לנשף שטראוס במלון סבוי. מותו נקבע בבית החולים.

קטגוריה:אנטארקטיקה: מגלי היבשת
קטגוריה:משלחת דיסקברי

קטגוריה:בריטים שנולדו ב-1876
קטגוריה:בריטים שנפטרו ב-1931
פאבל סוחוי

פאבל סוחוי (ברוסית: Павел Осипович Сухой; 10 ביולי 1895 – 15 בספטמבר 1975) היה מתכנן מטוסים סובייטי. במהלך עבודתו הוא היה אחראי על תכנון של כ-50 מטוסים מהם 34 נכנסו לייצור סדרתי. על פעילותו הוענקו לו עיטורי לנין (3 פעמים), עיטור הדגל האדום, גיבור העמל הסוציאליסטי (2 פעמים), פרס לנין ופעמיים פרס ברית המועצות.

== חייו ==
פאבל סוחוי נולד בכפר בקרבת ויטבסק (אז בתחומי האימפריה הרוסית היום בבלארוס) למשפחה מורה ממוצא בלארוסי. הוא סיים גימנסיה בעיר הומל. ביוני 1915 סוחוי התחיל לימודים באוניברסיטה טכנית במוסקבה. בקיץ 1916 הוא התגייס ולחם בקרבות של מלחמת העולם הראשונה. בשנת 1918 סוחוי שוחרר מהצבא וחזר להומל. תקופה מסוימת הוא עבר כמורה ובשנת 1920 החליט לחזור למוסקבה ולהמשיך את הלימודים שהופסקו.

לאחר סיום הלימודים סוחוי התחיל לעבוד במשרד לתכנון מטוסים בראשות אנדריי טופולב. בתקופה זו הוא היה אחראי על תכנון מספר מטוסי קרב. כמו כן הוא תכנן מטוסים לטיסות ארוכות במיוחד בהם ואלרי צ'קאלוב ביצע טיסה מברית המועצות לארצות הברית דרך אזור הקוטב הצפוני. טיסה זו הייתה מיוחדת במינה לתקופה זו. בשנת 1939 סוחוי עבר לעיר חרקוב והיה מהנדס ראשי ומתכנן מטוסים במפעל לייצור מטוסים בעיר זו. סוחוי לא היה מרוצה ממיקום המפעל שהיה מרוחק ממרכזי הפיתוח של התעופה הסובייטית. לבקשתו המפעל הועבר לסביבות מוסקבה ומעבר הסתיים במהלך שנת 1940. שנת 1949 הוא חזר למשרד של טופולב ומונה לסגנו. בשנת 1953 סוחוי הועמד במשרד תכנון עצמאי שהוקם מחדש.

בהיותו בראשות משרד תכנון עצמאי סוחוי תכנן מספר מטוסי קרב שהיו בסיס לעוצמת חיל האוויר הסובייטי. היא תכנן את מטוס ה-סוחוי Su-7 שהיה בין מטוסי קרב עם מנוע סילון הראשונים. המטוס האחרון שתוכנן בהתאם להנחיותיו היה סוחוי Su-27 שנכנס לשירות מבצעי כבר לאחר פטירתו.

פאבל סוחוי נפטר בשנת 1975 ונטמן בבית העלמין נובודוויצ'יה.<ref></ref>

החל משנת 1995 אוניברסיטה טכנית בעיר הומל נקראת על שמו של סוחוי.

==קישורים חיצוניים==

* [https://web.archive.org/web/20211027164853/http://endic.ru/enc_moscow/Suho-pavel-osipovich-2284.html קורות חיים] 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מהנדסי אווירונאוטיקה סובייטים
קטגוריה:מהנדסים סובייטים
קטגוריה:גיבורי העמל הסוציאליסטי
קטגוריה:מקבלי עיטור לנין
קטגוריה:מקבלי עיטור מהפכת אוקטובר
קטגוריה:מקבלי עיטור הכוכב האדום
קטגוריה:מקבלי עיטור הדגל האדום של העמל
קטגוריה:מקבלי עיטור אות הכבוד
קטגוריה:זוכי פרס לנין
קטגוריה:סוחוי
קטגוריה:אישים הקבורים בבית העלמין נובודוויצ'יה

קטגוריה:סובייטים שנולדו ב-1895
קטגוריה:סובייטים שנפטרו ב-1975
Louder (אלבום אולפן של R5)

Louder (בתרגום חופשי: רועש יותר) הוא אלבום הסטודיו הראשון של הלהקה R5. האלבום יצא לאור ב-24 בספטמבר 2013.
האלבום Louder זמין גם בגרסת "דלוקס", עם 4 שירי בונוס הזמינים להורדה דיגיטלית. ניתן לרכוש גרסה של האלבום הכוללת את השיר "Wishing I Was 23" בחנויות Target באמריקה. החל מאפריל 2014, Louder זמין לרכישה בכל העולם, כולל בישראל, ועם האלבום מגיעה רצועת הבונוס "Wishing I Was 23".

== סינגלים ==
הסינגל הראשון "Pass Me By" יצא לאור ב-20 באוגוסט 2013. הקליפ לשיר "Pass Me By" פורסם בתאריך ה-29 באוגוסט 2013, בערוץ ה-VEVO של הלהקה ביוטיוב.

הסינגל השני I Can’t) Forget About You) יצא לאור ב-25 בדצמבר 2013. הקליפ לשיר I Can’t) Forget About You) פורסם ב-25 בינואר 2014, בערוץ ה-VEVO של הלהקה ביוטיוב.

== רשימת רצועות ==

==קישורים חיצוניים==

קטגוריה:אלבומי 2013
מישויה פעמונית

מִישׁוֹיָה פַּעֲמוֹנִית (שם מדעי: Michauxia campanuloides) הוא מין של עשב רב שנתי קצר חיים (חי שנתיים עד ארבע שנים) ממשפחת הפעמוניתיים.

פרח זה הוא נדיר למדי, הוא גדל רק בגליל, בארץ מקורות הירדן ולרגלי החרמון, לרוב בחברת לוע-ארי גדול, בין סלעים ולרגלי צוקים. הצמח הוא צמח מוגן. ישנם 7 מינים במזרח הים התיכון ובמזרח התיכון.

== מאפיינים ==

מישויה פעמונית הוא פרח לבן-צחור שקוטרו כ-8 ס"מ. מספר אבריו של כל אחד מן הדוּרים של הפרח (עלי גביע, עלי כותרת, אבקנים, צלקות) הוא 8 ס"מ ולפעמים עד 10 ס"מ. הפרח יפה בפריחתו, גבוה, זקוף, אך רק התפרחת שלו מסועפת ובה 15-50 פרחים. הפרח והפריחה מתקדמים עם הזמן מן הקצה כלפי הבסיס, בשונה מפרחים אחרים.

עלי הבסיס ארוכים, גזורים ככינור, ערוכים בשושנת. עלי הכותרת מופשלים אחורה בקשת רחבה (רק בתחתיתם הם מאוחים לצינור קצר) ומביניהם מציצים עלי גביע מחודדים. מתוך מבנה זה משתלח קדימה חוד עבה הבנוי מן האבקנים והעלי. האבקנים מאוחים לצינור העוטף את עמוד העלי.

האבקה נושרת על מברשת של שיער דביק המכסה את עמוד העלי מבחוץ ומשנפתח הפרח מצפה האבקה לחרקים על שערותיו של עמוד העלי, ואילו המאבקים עצמם כבר קמלו.
עמוד העלי מבשיל (והצלקות מוכנות לקלוט אבקה) מעט מאוחר יותר.

ההאבקה, ובהתאם גם מבנה הפרח, אופייניים למשפחת הפעמוניתיים: האבקנים מבשילים כבר בעוד הפרח סגור והצלקות עדיין לא בשלות ואינן מושפעות מהאבקה הנופלת עליהן.

דיסקוס מיוחד בצינור הכותרת המפריש צוף ועל ידי כך הצוף מוגן על ידי בסיסיהם המורחבים של זירי האבקנים כך שהמאביק (דבורים גדולות) צריך להחדיר את חדקו לצוף, ותוך כדי כך הוא קולט אבקה מפרח אחד ומעביר אותו אחר-כך לפרח אחר, שצלקותיו כבר בשלות. אם הצלקות לא הואבקו במועד – הן מסתלסלות עד שהן נוגעות באבקה שעל המברשת ו"דואגות לעצמן" – ומתבצעת האבקה עצמית.

גם ההלקט נאה, בן 8 מגורות, נטוי מטה. לאורך הגבעול יושבים עלים חובקים, הולכים וקטנים כלפי מעלה. הגבעול שעיר מאוד, שעירות זיפנית עד דוקרנית.

== מקור השם ==

הצמח נקרא על שם הבוטנאי אנדרה מישו (André Michaux) שאסף אותו לראשונה במסעותיו במזרח התיכון במאה ה-18.

== קישורים חיצוניים ==

קטגוריה:פעמוניתיים
קטגוריה:ארץ ישראל: פעמוניתיים
קטגוריה:פרחים לבנים בארץ ישראל
קטגוריה:צמחי בר בסכנת הכחדה בישראל
קטגוריה:ערכי טבע מוגנים בישראל: צמחים
הדסה היינריך

ד״ר הדסה היינריך (בגרמנית: Hertha Heinrich; 2 ביוני 1898, ברלין – 22 בפברואר 1979, כפר סבא) הייתה רופאת ילדים, ממייסדות רפואת בתי-הספר בארץ ישראל.

==קורות חיים==
הדסה היינריך נולדה בברלין בירת גרמניה לעמליה והוגו היינריך. למדה רפואה בהיידלברג ובברלין. בסיום לימודיה בשנת 1924 עבדה בבית החולים האוניברסיטאי שָׁריטֶה (Charité) בברלין. התמחתה ברפואת ילדים, ברפואת בתי-ספר וברפואת ספורט. בשנים 1927–1933 הועסקה על ידי עיריית ברלין כרופאת בתי ספר. בשנת 1929 ביקרה בארץ ישראל כתיירת. הייתה פעילה בחוגים ציוניים וידעה עברית עוד לפני עלייתה ארצה בשנת 1933, לאחר עליית הנאצים לשלטון. באונייה שבה הגיעה נסע גם ד"ר משה בילינסון, ממנהיגי תנועת העבודה, שהיה בשעתו יו"ר הוועד המפקח של קופת חולים כללית.

תחילתה בארץ הייתה כרופאת ילדים בקופת חולים כללית וכרופאת ספורט בהתאגדות הפועל, שבמסגרתה, בין היתר, ליוותה את המשתתפים בצליחת הכנרת; היינריך כיהנה בוועד של האיגוד לרפואה ספורטיבית בהסתדרות הרפואית. את עיקר זמנה הקדישה לרפואת בתי הספר בבתי חינוך לילדי עובדים ברחבי הארץ. עסקה בהסברה בריאותית ענפה – בהרצאות בנקודות יישוב שונות וברדיו ובמאמרים רבים שראו אור בכתבי עת. במשך שנים רבות הייתה העורכת הרפואית של ירחון "איתנים" של קופת החולים הכללית, שנועד להפיץ את תודעת הבריאות בציבור. ד"ר היינריך הייתה ממניחי היסודות של הרפואה המונעת בקופת החולים על כל סניפיה מתוך האמונה ש"יפה מניעה מריפוי". בתוך כל אלה גם התגייסה לשירות ב"הגנה". מילאה תפקידים ציבוריים שונים, ובכללם באגודה לבריאות הציבור, באגודה למלחמה בסרטן ובאגודה הישראלית לגרונטולוגיה. ד"ר היינריך הייתה פעילה בוועדות ציבוריות שעסקו בילדים בעלי צרכים מיוחדים. השקיעה עמל רב בחוסות של נווה תרצה, בעיקר בטיפול בנערות. נאמר עליה כי "כל מעייניה כרופאה היו בדאגה מתמדת לדור המחר, לאזרחי העתיד, בשקידה על בריאותם הגופנית והנפשית".

היינריך נפטרה זמן קצר אחרי מות בעלה, הרופא והמוזיקאי ד"ר יואל ברוך שפרינגמן (1978), ונקברה בבית העלמין סגולה בפתח תקווה.
הניחה בת, עיה (עמליה) מזור, אשת האדריכל אדם מזור, ושלושה נכדים; אחד מהם, ד"ר עודד מזור, ממשיך בדרכה של סבתו והוא מתמקד בתחום הרפואה המונעת בשירותי בריאות כללית.

==לקריאה נוספת==
* נסים לוי ויעל לוי, רופאיה של ארץ ישראל 1799–1948 ( עריכת תוכן, עיצוב וסדר: חדוה רוקח, איתי בחור), זכרון יעקב: איתי בחור הוצאה לאור, 2008, עמ' 154
* מאיר בניהו, "ד"ר הדסה היינריך", החינוך הגופני והספורט, 1979 (2), עמ' 14
<div class="mw-content-ltr">
* Eduard Seidler, "Heinrich, Hertha," Kinderärzte 1933-1945: Entrechtet – Geflohen – Ermordet, Bouvier Verlag, Bonn 2000, p. 150
</div>

==קישורים חיצוניים==
מפרי עטה:
* 
* (על ד"ר מכס מרקוזה)

==הערות שוליים==

קטגוריה:רופאות ילדים ישראליות
קטגוריה:רופאי ילדים ישראלים
קטגוריה:רופאים יהודים גרמנים
קטגוריה:רופאות ישראליות
קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:נשות העלייה החמישית
קטגוריה:אנשי העלייה החמישית
קטגוריה:רופאי שירותי בריאות כללית
קטגוריה:רופאי ספורט
קטגוריה:רופאות ביישוב
קטגוריה:רופאי ילדים ביישוב
קטגוריה:ישראליות שנולדו ב-1898
קטגוריה:ישראלים שנולדו ב-1898
קטגוריה:ישראליות שנפטרו ב-1979
קטגוריה:ישראלים שנפטרו ב-1979
פרמינדר נגרה

פרמינדר קאור נגרה (באנגלית: Parminder Kaur Nagra; נולדה ב-5 באוקטובר 1975) היא שחקנית קולנוע וטלוויזיה בריטית, מוכרת בעיקר בשל הופעתה בסדרות "ER", "אלקטרז" ו"הרשימה השחורה" ובסרט "שחקי אותה כמו בקהאם".

== ביוגרפיה ==
נגרה נולדה בלסטר, אנגליה שבממלכה המאוחדת, לסוקה ונשוטר נגרה, זוג מהגרים בני דת הסיקיזם ממוצא פונג'אבי שהיגרו מהודו בשנות ה-60. התחנכה ב"מכללת סואר וואלי" שבלסטר ועסקה במשחק לראשונה ב"תיאטרון האיימרקט" המקומי.

עזבה את עיר הולדתה בגיל צעיר מאוד, ונסעה בראשית שנות ה-90 ללמוד משחק באופן מקצועי בלונדון, שם הופיעה בעיקר בהצגות ובתפקידי אורח בסדרות טלוויזיה זניחות.

== קריירה ==
נגרה פרצה לתודעה בשנת 2002 לאחר שנבחרה לתפקיד הנשי הראשית בסרט קומדיית הכדורגל "שחקי אותה כמו בקהאם". בסרט הופיעה בתפקידשחקנית הכדורגל ההודית הצעירה ג'סמינדר לצידם של קירה נייטלי וג'ונתן ריס מאיירס. נגרה זכתה במספר פרסים על הופעתה, בהם פרס נשיאותי מיוחד מטעם התאחדות פיפ"א.<ref></ref>

תפקיד הפריצה שלה זימן לה מספר הצעות עבודה בתעשייה בארצות הברית כשהבולטת מהן הייתה מהמפיק ג'ון וולס לתפקיד מתמשך בסדרת הדרמה המצליחה "ER". פרמינדר הופיעה בסדרה במשך כ-6 עונות במהלכן צברה הערכה רבה בארצות הברית ובאסיה על תפקידה בתור ד"ר נילה רסגוטרה. בקולנוע לעומת זאת התפרסמה נגרה רק בתפקיד אחד, משני לצידה של אן האת'וויי בסרט הפנטזיה הקומית "הקסם של אלה" בשנת 2004.<ref></ref>

בשנת 2012 לוהקה לסדרת המתח הבדיונית בהפקת ג'יי ג'יי אברהמס "אלקטרז" בתפקיד ד"ר לוסיל בנרג'י העוזרת של הסוכן הפדרלי אמרסון האוזר (סם ניל). בשנת 2013 החלה נגרה לשחק בסדרת הפשע "הרשימה השחורה" בתפקיד הסוכנת הפדרלית מירה מאליק. בשנת 2014 דיבב את נישה בסרט "יצאת כוכב".

ב-2022 עלתה העונה הראשונה של הסדרה "החקירה של ריי" בה היא מככבת כבלשית משטרה. העונה השנייה עלתה ב-2024. 

== חיים אישיים ==
לנגרה בן אחד מבעלה לשעבר, הצלם ג'יימס סנטון לו הייתה נשואה בשנים 2009-2013.

== פילמוגרפיה ==
===קולנוע===
* שחקי אותה כמו בקהאם (2002)
* דור שני (2003) - סרט טלוויזיה
* הקסם של אלה (2004)
* באטמן: האביר של גותהאם (2008)
* הנרי הנורא (2011)
*28 קילו (2012)
*יצאת כוכב (2014) - דיבוב
*קופסת הציפורים (2018)
*במרחק נשימה (2019)
*The Kiss List(TBA)

=== טלוויזיה ===
*הולבי סיטי (2000)
*ER (2009-2003)
* The Whole Truth (2010)
* אלקטרז (2012)
* בניחוש חוקר (2013)
* הרשימה השחורה (2014-2013)
*NCIS: לוס אנג'לס (2015)
*סוכני שילד (2017-2016)
*בן 10 (2017) - דיבוב
*רצח בדם קר (2018-2017)
*אלמנטרי (2018)
*13 סיבות (2019-2018)
*אלוהים שלח לי בקשת חברות (2019-2018)
*Intergalactic (2021)
*החקירה של ריי (2022, 2024)

== קישורים חיצוניים ==

* 

== הערות שוליים ==

קטגוריה:שחקניות קולנוע וטלוויזיה אנגליות
קטגוריה:אישים סיקים
קטגוריה:בריטיות שנולדו ב-1975
קטגוריה:בריטים שנולדו ב-1975
פוארטו איורה

פוארטו איורה (בספרדית: Puerto Ayora) היא עיירה באי סנטה קרוס שבאיי גלאפגוס שבאקוודור. העיירה ממוקמת על חופו הדרומי של האי בקנטון סנטה קרוס. העיירה נקראת על שמו של נשיא אקוודור איסידרו איורה (Isidro Ayora). לעיתים נקראת העיירה בטעות סנטה קרוס.

פוארטו איורה היא העיירה המאוכלסת ביותר באיי גלאפגוס ואוכלוסייתה מונה 11,974 נכון לשנת 2010. התשתיות בה הן המפותחות ביותר בקבוצת האיים. בעיר פועלים שניים מסניפי הבנקים בגלאפגוס, בתי ספר, בתי מלון, מסעדות, חנויות הלבשה, חנויות לכלי עבודה, חנויות מכולת, חנויות לצורכי ימאות, חנויות לתיירים ומועדוני לילה. ב-2006 נפתח בעיר בית חולים שבו פועל בין השאר תא הלחץ היחידי באיים.

השדרה הראשית בעיירה נקראת על שם צ'ארלס דרווין. ראשיתה של השדרה על הרציף הראשי של העיירה וסופה בתחנת המחקר על שם דרווין. כמקום משכנם של מכון המחקר על שם דרווין ושל מרכז הפארק הלאומי גלאפגוס, פורטו איורה היא מקום מרכזי במאמצי השימור של גלאפגוס. התיירים מבקרים בתחנת המחקר כדי ללמוד על ההיסטוריה של האיים ועל תוכניות השימור. האי צפון סימור, שהוא אי בלתי מיושב עם מגוון רחב של בעלי חיים, נמצא במרחק שעת הפלגה מהעיירה. מפרץ טורטוגה (Tortuga) נמצא במרחק הליכה קצרה ממרכז העיירה ובו ניתן לצפות באיוגאנות ימיות, בציפורים, בסרטן סלעים אדום, במנגרובים, בכרישון לבן-קצוות (Triaenodon obesus) ובצבי הגלאפגוס הענקיים.

פוארטו איורה נמצאת במקום מוגן, לאורך חופי מפרץ אקדמיה (Bahía de la Academia), שבו הרוח הקלילה גורמת למזג האוויר להיות נעים. הטמפרטורות נעות בין 18-29 מעלות צלזיוס. העונה החמה היא בדרך כלל בין דצמבר למאי. תעלת איטבקה (Canal de Itabaca) מפרידה בין האי דרום סימור לבין האי סנטה קרוס. את התעלה חוצות סירות שמסיעות תיירים בין שני האיים.

מפרץ האקדמיה הוא נמל פעיל מאוד, השוקק בדרך כלל בסירות השטות לאיים, ביאכטות ובסירות דייגים מקומיות. המפרץ הוא מקום טוב לצפות בשקנאים חומים, בטאים, איוגאנות ימיות, אנפתיים, שחפים אמריקאים, פרגטות, אריות ים גלאפגוס וכמויות גדולות של סולות כחולות-רגל הצדות דגים בתנועת צלילה מרשימה.

מי השתייה מצויים בצמצום באי ובעיר. המקומיים מורגלים לאגור את מי הגשמים. מפעל התפלה פועל באי וקיימת מערכת של הפרדת מים באיכויות שונות לצרכים שונים.

<gallery>
קובץ:Many Boats in Puerto Ayora on the Island of Santa Cruz Galapagos photo by Alvaro Sevilla Design.JPG|מראה בנמל
קובץ:Puerto Ayora Island of Santa Cruz in the Galapagos Islands in Ecuador photo by Alvaro Sevilla Design.JPG
קובץ:Puerto Ayora at sunset.jpg|מראה פוארטו איורה בשקיעה
קובץ:Charles Darwin Research Station.jpg|תחנת המחקר על שם צ'ארלס דרווין
קובץ:Looking from the left side, water taxi dock in Puerto Ayora.JPG|
קובץ:(Zalophus wollebaeki) main water taxi dock at Puerto Ayora, three Galápagos Sea Lions.JPG|(Zalophus wollebaeki)
קובץ:Boats in Puerto Ayora on the Island of Santa Cruz in the Galapagos photo by Alvaro Sevilla Design.JPG|
קובץ:Sailboat in the Puerto Ayora on the Island of Santa Cruz Galapagos photo by Alvaro Sevilla Design.JPG|
קובץ:(lava tunnel) El Chato Reserve, Santa Cruz Highlands, Galápagos), inside view pic g.JPG|צינור לבה
קובץ:A Lava tunnel on the Island of Santa Cruz Galapagos photo by Alvaro Sevilla Design.JPG
</gallery>

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:אקוודור: ערים
קטגוריה:ערי חוף
קטגוריה:איי גלאפגוס: יישובים
קטגוריה:יישובים שהוקמו ב-1926
אוברי אנדרסון-אמונס

אוברי פרנסיס אנדרסון-אמונס (באנגלית: Aubrey Frances Anderson-Emmons; נולדה ב-6 ביוני 2007) היא שחקנית אמריקאית הידועה בעיקר בשל תפקידה בתור לילי טאקר-פריצ'ט בסדרת הטלוויזיה "משפחה מודרנית" <small>(2011–2020)</small> של ABC. היא השחקנית הצעירה ביותר שהופיעה על השטיח האדום בטקס פרסי האמי של השנים 2012 ו-2013.

==ביוגרפיה==
אנדרסון-אמונס נולדה בסנטה מוניקה, קליפורניה, בתם של היא בתם של השחקנית והסטדנאפיסטית איימי אנדרסון ושל קנת' אמונס, יזם תקשורת. אמונס היא ממוצא קוריאני מצד אימה. 

הורים נפרדו כשהייתה צעירה, היא מתגוררת עם אימה, ויש לה אחות למחצה שגרה במיזורי עם אביה.

== קריירה ==
בשנת 2011 הצטרפה לקאסט העונה השלישית של הסיטקום מבית ABC, "משפחה מודרנית" בדמותה של לילי טאקר-פריצ'ט, בתם המאומצת מווייטנאם של קמרון ומיטשל. 

בשנת 2017 שיחקה בתפקיד אורח בתוכנית "ביל ניי מציל את העולם" בהנחיית ביל ניי המשודרת בנטפליקס.

== פילמוגרפיה ==

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2011–2020
|משפחה מודרנית
|לילי טאקר פריצ'ט
|תפקי ראשי (עונות 11-3); 179 פרקים
|-
|2017
|ביל ניי מציל את העולם
|רוזלינד פרנקלין
|פרק: "This Diet Is Bananas"
|}

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאים ממוצא דרום קוריאני
קטגוריה:אמריקאיות שנולדו ב-2007
קטגוריה:אמריקאים שנולדו ב-2007
נינה אגדל

נינה ברוהוס אגדל (באנגלית: Nina Brohus Agdal; נולדה ב-26 במרץ 1992) היא דוגמנית דנית. נודעת בתור דוגמנית של "ספורטס אילוסטרייטד".

אגדל נולדה בעיר הילרוד שבדנמרק. היא דגמנה עבור בילבונג, מייסיס וויקטוריה'ס סיקרט. בשנת 2012, הופיעה לראשונה ב"גיליון בגדי הים של ספורטס אילוסטרייטד" ולאחר מכן נבחרה לתגלית השנה של הגיליון.

אגדל הופיעה בשנת 2013 בפרסומת בסופרבול לחברת Carl's Jr./Hardee's, כשהיא הולכת בעקבות קים קרדשיאן, פדמה לקשמי, פריס הילטון והדוגמנית קייט אפטון, אשר עשו זאת לפניה.

אגדל ניהלה מאוקטובר 2013 עד פברואר 2014 מערכת יחסים עם זמר להקת הוונטד מקס ג'ורג'.

בשנת 2023 התארסה אגדל לאושיית היוטיוב והמתאבק לוגן פול.

== קישורים חיצוניים ==

* [http://www.fashionmodeldirectory.com/models/Nina_Agdal/ נינה אגדל], באתר Fashion model directory
* 

קטגוריה:ילידות 1992
קטגוריה:דוגמניות דניות
קטגוריה:דנים שנולדו ב-1992
הברית הפסיפית

הברית הפסיפית (בספרדית: Alianza del Pacífico) היא התאגדות סחר בין מספר מדינות באמריקה הלטינית. המדינות החברות בברית הן צ'ילה, מקסיקו, פרו, קולומביה וקוסטה ריקה. התוצר המשותף של מדינות הברית הפסיפית הוא כ-3 טריליון דולר ומהווה כ-40% מהתמ"ג של יבשת אמריקה הלטינית. בכך הן יוצרות את הכלכלה השישית בגודלה בעולם, המרכזת 50% מהסחר של היבשת ו-26% מההשקעות הזרות ביבשת (מעל ל-70 מיליארד דולר).
הנשיא המכהן של הברית הוא (נכון ל-2014) נשיא קולומביה חואן מנואל סנטוס.
מטרת הארגון היא קידום סחר חופשי בין המדינות החברות בברית, כמו כן הקלת התנאים ליצירת מסחר כגון ביטול הצורך בוויזה במעבר בין המדינות ועוד.
ב-2013 הצטרפה ישראל כמשקיפה לברית.

למול ברית זו עומדות שתי בריתות נוספות באזור: ברית מרקוסור והברית הבוליברית.

== ראו גם ==
* מרקוסור
* הברית הבוליברית

==קישורים חיצוניים==

* 
* 

קטגוריה:בריתות
קטגוריה:אמריקה הלטינית: כלכלה
קטגוריה:צ'ילה: כלכלה
קטגוריה:מקסיקו: כלכלה
קטגוריה:פרו: כלכלה
קטגוריה:קולומביה: כלכלה
קטגוריה:קוסטה ריקה
קטגוריה:ארגונים על לאומיים באמריקה הלטינית
עשב שוטה (ביטוי)

עשב שוטה הוא ביטוי המשמש לתיאור אדם שהתנהגותו אינה מוסיפה כבוד לחברה שבה גדל. הכינוי "עשב שוטה" בא לציין שאדם זה אינו מייצג את חברתו, אלא הוא חריג שהיא מתנערת ממנו ואינה רואה עצמה אחראית לגידולו ולטיפוחו. מרבים להשתמש בביטוי כאשר התנהגות בזויה של אדם עלולה להיראות כהקצנה של הלכי רוח המקובלים בחברה שממנה יצא. הביטוי נלקח בהשאלה מהמושג החקלאי "עשבים שוטים", המתאר צמחים לא רצויים שגדלים פרא בין צמחי התרבות ומפריעים לגידולם. 

דוגמאות למצבים שגררו שימוש בביטוי "עשבים שוטים" ובביטויים דומים לו: אלימות כלפי ערבים ואנשי שמאל בחוגי ימין ישראלי, מעשי בגידה במדינה בחוגי שמאל, הזדהות עם הטרור הפלסטיני בקרב נטורי קרתא, אלימות כלפי רופאים המבצעים הפלות בחוגים דתיים בארצות הברית, פעילויות מחאה אלימות עד כדי סיכון חיים בחוגי המתנגדים לגלובליזציה ובקרב תומכים באיכות הסביבה.

יגאל עמיר, רוצחו של יצחק רבין, כונה "עשב שוטה", וברוח זו התייחסו גם לבגידתו של אודי אדיב בחוגי השומר הצעיר. כך מפעם לפעם כאשר התנהגותו של אדם מביישת את הסקטור אליו הוא משתייך, קם מי שמצהיר שמדובר ב"עשב שוטה". בדרך כלל הגדרה זו גוררת אחריה ביקורת מצד אלו הסוברים שקיצוניות מן הסוג שגילו המכונים "עשבים" אינה יכולה לגדול בחלל ריק.

קטגוריה:ניבים וביטויים ישראליים
קטגוריה:דימויים
שלישיית ג'אז

שלישיית פסנתר, הרכב שלישיית הג'אז הנפוץ, הכולל פסנתר, קונטרבס ותופים
שלישיית ג'אז (בלעז: Jazz Trio) היא הרכב מוזיקלי של שלושה נגני ג'אז. כמו הרכבי שלישייה מוזיקליים בתחומים אחרים, רווח במיוחד המונח טְרִיּוֹ (מאיטלקית: Trio) כדי לתאר הרכבים מסוג זה, ורבות משלישיות הג'אז כוללות את המלה "טריו" בשמן. פעמים רבות השלישיות נקראות על שם הנגן המוביל אותן.

הסוג הנפוץ ביותר בשלישיות הג'אז הוא הרכב של פסנתר-קונטרבס-תופים. הרכב זה מכונה בג'אז "שלישיית פסנתר". לרוב הפסנתרן הוא הנגן המוביל את ההרכב. דוגמאות מפורסמות להרכבים כאלו כוללות את הרכבי השלישייה של ביל אוונס, וינס גאראלדי, צ'יק קוריאה ונוספים. דוגמאות בולטות להרכבים כאלו בג'אז העכשווי, הנקראים על שם הפסנתרן, הן הרכבי השלישייה של אסביורן סבנסון ושל בראד מלדאו. במקרים נדירים יותר, ההרכב מובל על ידי הבסיסט או המתופף. דוגמה בולטת להרכב כזה המובל על ידי הבסיסט היא הטריו של אבישי כהן. 

שלשות כאלה והרכבים דומים עשויים להוות את חטיבת הקצב כשהם עומדים בבסיסם של הרכבים מורחבים.
שלישיית [[נט קינג קול (פסנתר) עם אוסקר מור (גיטרה) וג'וני מילר (קונטרבס)]]
סוג אחר של שלישיות ג'אז הוא הרכב של פסנתר-קונטרבס-גיטרה. הרכב כזה הוקם על ידי נט קינג קול בשנת 1937, ויושם על ידי נגנים נוספים כמו ארט טייטום, אחמד ג'מאל, אוסקר פיטרסון ווינס גאראלדי (רובם הקימו לאחר מכן שלישיות פסנתר).

סוג נוסף של שלישיות ג'אז הוא הרכב של אורגן-גיטרה-תופים, ומכונה "שלישיית אורגן". כמו שלישיות הפסנתר, ההרכב לרוב מובל על ידי נגן האורגן אך קיימים גם מקרים אחרים. האורגן הוא לרוב אורגן האמונד, הגיטרה היא לרוב גיטרה חשמלית, ולעיתים סקסופון מחליף את הגיטרה, או מצטרף להרכב שמורחב כך לרביעייה (בלעז: קוורטט). האורגן משלים את תפקיד הבס, על ידי הצלילים הנמוכים במקלדת או על ידי דוושות הבס. נגני האורגן מילט הרת' ווילד ביל דייוויס נחשבים לחלוצים בתחום זה ערב שנות החמישים, והרכב השלישייה של ג'ימי סמית הוא דוגמה ידועה. בין נגני האורגן הבולטים מבין הרבים שפעלו במסגרת הרכב כזה נכללים ריצ'רד הולמס, אנתוני מונקו, ובג'אז העכשווי ג'ואי דה-פרנצ'סקו.

שלישיית [[בני גודמן (קלרינט) עם טדי וילסון (פסנתר) ומל טורמה (תופים)]]
מלבד שלושת הסוגים לעיל הנפוצים בג'אז, קיימים סוגי הרכבים נוספים של שלישיות ג'אז שאינם רווחים. להלן כמה דוגמאות בולטות:

בשנת 1935 נגן הקלרינט בני גודמן הקליט אלבום בהרכב קלרינט-פסנתר-תופים.

בשנת 1948 נגן הויברפון רד נורבו הוביל הרכב של ויברפון-קונטרבס-גיטרה.

בשנת 1949 הפסנתרן סאן רה ניגן בהרכב פסנתר-סקסופון-כינור.

בשנת 1957 נגן הסקסופון סאני רולינס הקליט עם הרכב של סקסופון-קונטרבס-תופים ובכך החליף בסקסופון את הפסנתר בסוג הנפוץ של שלישיית פסנתר בג'אז. הרכב כזה יושם מאוחר יותר גם על ידי נגני הסקסופון אורנט קולמן, אלברט איילר ופיטר ברוצמן מראשית תקופת הג'אז החופשי, ועל ידי סקסופוניסטים כמו וולטר סמית' השלישי וג'ושוע רדמן משנות האלפיים ואילך. רדמן ערך ניסויים בפורמט השלישייה, כאשר הקליט לעיתים עם שני מתופפים או שני בסיסטים.

בשנת 1958 נגן הקלרינט והסקסופון ג'ימי ג'ופרה הוביל הרכב של קלרינט/סקסופון-גיטרה-טרומבון.

בשנות השישים נגן הסקסופון אנתוני בראקסטון הוביל הרכב של סקסופון-כינור-חצוצרה. 

==שלישיות ג'אז ידועות בג'אז העכשווי==
* The Bad Plus
* Esbjörn Svensson Trio
* Brad Mehldau Trio
* Avishai Cohen Trio
* Hiromi Uehara Trio Project

==הערות שוליים==

*
קטגוריה:הרכבי ג'אז
סופר הרון

סופר הרון HF (באנגלית: Super Heron) הוא כלי טיס בלתי מאויש (כטב"ם) מסוג MALE (Medium-Altitude Long-Endurance), המיועד למשימות מודיעין ומעקב, שפותח על ידי מפעל מל"ט של התעשייה האווירית לישראל (תע"א). הוא מסוגל לשהות באוויר 45 שעות ברציפות, ולו טווח טיסה של כ-1,000 ק"מ. סדרת ההרון (ובעיקר ההרון TP שיצא בפברואר 2010) נחשבת להצלחה גדולה (בשימוש על ידי 18 מדינות שונות). 

הסופר הרון HF הוצג לראשונה בפברואר 2014, בסלון האווירי בסינגפור (Singapore Airshow). ההחלטה לחשוף אותו דווקא בסינגפור מלמדת על תפישת התע"א את שוק ה-UAV המתפתח באסיה. בפרסום הראשוני נמסר כי הסופר הרון הוא שיפור משמעותי של גרסת הרון קודמת - 'שובל (הרון 1)', שהוצג ב-2007. הסופר הרון לא עבר לייצור סדרתי בסופו של דבר.

== נתונים טכניים ==
=== ביצועים ===
* רדיוס פעולה:
** בתקשורת קו ראייה לתקשורת אלחוטית (LOS - Line of sight) – מעל 250 קילומטרים
** בתקשורת מעבר לקו הראייה (BLoS - Beyond Line of Sight) – מעל 1000 ק"מ (באמצעות תקשורת לווינית)
* שהייה באוויר – עד 45 שעות
* תקרת טיס – מעל 34,600 רגל
* מהירות שיוט – 60-80 קשר
* מהירות מרבית – מעל 170 קשר (שיפור משמעותי מהדגם הקודם "הרון 1" - 115 קשר)<ref></ref>

=== מידע טכני ===
* משקל המראה מרבי – 1,450 קילוגרם (שיפור של כ-200 ק"ג)
* מטען מרבי (כולל דלק) – עד 450 קילוגרם
* מוטת כנף – 17 מטרים

=== מאפיינים מרכזיים ויכולות עיקריות ===
* מערכת הנעה מתקדמת – מנוע דלק כבד (דיזל) 200 כ"ס
* מגוון תצורות למשימות מודיעין, סיור ימי ועוד
* יכולת רב-מטע"דית / רב-משימתית
* יכולות המראה ונחיתה אוטומטיות 
* מערכת תקשורת מתקדמת ויכולת שילוב במרחב האווירי
* יכולת נשיאת מטע"דים ומערכות על הכנפיים, במספר נקודות תלייה

== קישורים חיצוניים ==
* [http://www.iai.co.il/2013/18900-45847-en/IAI.aspx דף הבית של הכטב"ם] באתר התעשייה האווירית
* 

== הערות שוליים ==

קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
קטגוריה:התעשייה האווירית לישראל: כלי טיס בלתי מאוישים
בועז עמידרור

בועז עמידרור (נולד בשנת 1967) הוא קצין בדרגת אלוף-משנה במילואים, שפיקד על חטיבה 226 במלחמת לבנון השנייה.

==ביוגרפיה==
עמידרור נולד בישראל, הוא בנם של נעמי ובנימין עמידרור, מומחה לתאוריה והיסטוריה צבאית, ואחיינו של יעקב עמידרור, אלוף בצה"ל, שכיהן כראש המטה לביטחון לאומי.

עם גיוסו לצה"ל התנדב עמידרור לסיירת מטכ"ל. לאחר טירונות צנחנים עבר מסלול הכשרה כלוחם ביחידה. בהמשך השלים קורס קציני חי"ר. לאחר הקורס עבר לחטיבת הצנחנים ושימש כמפקד צוות בפלחה"ן צנחנים ולחם במבצע חוק וסדר במיידון. במבצע הרגו הצנחנים עשרות אנשי חזבאללה בעוד שלצה"ל היו שלושה הרוגים. בהמשך שימש כמפקד פלוגה בגדוד 890 ובמספר תפקידי פיקוד בחטיבה. שירת כמפקד גדוד 101 של הצנחנים, והוביל אותו בלחימה כנגד הטרור הפלסטיני באינתיפאדה השנייה. לאחר מכן שירת כסגן מפקד החטיבה וכמפקד גדוד גפן איתו נלחם במבצע חומת מגן בגזרת רמאללה. בתפקידו הבא שימש כמדריך בקורס מפקדי פלוגות.

בשנים 2005–2006 שימש כראש מטה אוגדת עזה ולאחר מכן כמפקד עוצבת נשר, חטיבת צנחנים במילואים, בין היתר במלחמת לבנון השנייה. תחת פיקודו לחמה החטיבה בגזרה המזרחית, בכפרים א-טייבה, מרכבא, רב א-תלתין, עדיסה, דיר סיריאן וכן בקרב הסלוקי. שנים-עשר מלוחמי החטיבה נהרגו מפגיעת רקטה במקום כינוס החטיבה בכפר גלעדי. 

לאחר המלחמה מונה למפקד עוצבת הגולן. בשנת 2009 הוענק לו פרס הרמטכ"ל לכתיבה צבאית מקורית. בתפקידו הבא שימש כנספח זרוע היבשה בארצות הברית.

עמידרור ערך מחקר וכתב ספר על תופעת "אש כוחותינו" בלחימה. ספרו "חדל אש, צה"ל, צה"ל" (הוצאת מודן ומערכות, 2017) העוסק בתחום זכה בפרס מולדובן לספרות צבאית חדשה. בתפקידו במילואים משמש אל"ם עמידרור ראש המטה של אוגדת עזה, והוא שימש בתפקיד זה גם בזמן מבצע צוק איתן (2014). בין השנים 2017–2019 היה עמידרור ראש תחום התפיסות בזרוע היבשה של צה"ל והיה העורך והכותב של התפיסה הזרועית העתידית ללחימת היבשה "יבשה באופק".

בועז עמידרור נשוי לד"ר עידית ולהם שני ילדים. כיום הוא עוסק בעיקר בצילום טבע ישראלי.

==לקריאה נוספת==
* 
* 
* בועז עמידרור, "חדל אש, צה"ל, צה"ל", משרד הביטחון, 2017.

==קישורים חיצוניים==
* 
;מפרי עטו
* [https://www.maarachot.idf.il/2008/גיליונות/421-420-מערכות/כך-סורסה-החטיבה-בצה-ל/ כך סורסה החטיבה בצה"ל], מערכות 421-420, ספטמבר 2008 
* [https://www.lebanonwar2.idf.il/דבר-המפקדים/אלם-מיל-בועז-עמידרור/ דבר מפקד עוצבת "נשר" במלחמת לבנון השנייה, אל"ם (מיל') בועז עמידרור], אתר צה"ל, 10 ביולי 2016.
* 

==הערות שוליים==

קטגוריה:מפקדי חטיבה 226
קטגוריה:מפקדי עוצבת הגולן
בועז
קטגוריה:מפקדי גדודים בחטיבת הצנחנים
קטגוריה:מפקדי גדוד גפן
קטגוריה:לוחמי סיירת מטכ"ל
קטגוריה:זוכי פרס מולדובן
קטגוריה:אלופי-משנה בצה"ל
קטגוריה:ישראלים שנולדו ב-1967
קוסטופיל

קוֹסטוֹפּיל (באוקראינית: Костопіль; בפולנית: Kostopol; ברוסית: Костополь, קוסטופול; ביידיש: קאסטאפּאל) היא עיר על גדת הנהר זמצ'יסקו (Zamchysko) במחוז רובנו במערב אוקראינה.

==היסטוריה==
קוסטופיל מוזכרת לראשונה במסמכים המתעדים את קיומה ב-1783. שמו המקורי של היישוב הוא אוסטלץ' ויילקי (Ostlec Wielki) או אוסטאלצי (Ostaltsi). היישוב היה כפר שכלכלתו התבססה על מכרות ברזל. בשנת 1792 קיבל בעל אדמות מקומי אישור מהמלך סטניסלאב פוניאטובסקי לקיום יריד שנתי בכפר. אז שינה בעל האדמות את שם הכפר לקוסטופיל. עם חלוקת פולין היגרו גרמנים רבים מפולין לאזור ווהלין וייסדו שם כפרים רבים, עובדה זו, וכן הנחת מסילת רכבת בין רובנה לווילנה בסוף המאה ה-19, הביאה להאצת התפתחותו הכלכלית של היישוב. התפתחה בו תעשיית קמח, שמן וטקסטיל. ב-1906 החריבה שרפה את רוב מבני היישוב. בעת בנייתו מחדש, נבנו בתיו מִלבנים.

לאחר מלחמת העולם הראשונה צורף היישוב לפולין. בתקופה זו היו בקוסטופיל מפעלי עץ (רובם בבעלות יהודית, חלקם בבעלות ממשלתית), מפעלי רהיטים, זכוכית, טרפנטין, מיכון חקלאי ועוד. כן היו בסביבות היישוב מחצבות בזלת וגרניט שעובדיהן שוכנו בשיכונים שבנתה ממשלת פולין.

בשנת 1939 הוכרה קוסטופיל כעיר.

בספטמבר 1939 עברה קוסטופיל והסביבה לידי ברית המועצות.

==יהודים==
[[אנדרטה לזכר יהודי קוסטופיל שנספו בשואה, בבית העלמין הדרום]]
בין מלחמות העולם גדל מספר יהודי קוסטופיל מ-1,100 ל-3,900 עקב חיבור העיר למסילת הרכבת. הם התפרנסו ממסחר, תעשייה ושירותים. ביניהם היו חברי הכשרה חלוצית שנמנו עם מייסדי קיבוץ נגבה. בקהילת העיר נכללו גם יהודים מסלישץ' הסמוכה.

הגרמנים כבשו את קוסטופיל ביולי 1941, עם פלישתם לברית המועצות.

באוגוסט ובאוקטובר 1941 רצחו הגרמנים מחוץ לקוסטופיל כ-1,870 יהודים, בשני מועדים נפרדים. לאחר הרציחות רוכזו יתר יהודי העיר בגטו.

באוגוסט 1942 רצחו שוטרים גרמנים ואוקראינים את יהודי העיר ויהודים ביער הסמוך לעיר.

באותו יום ערכו הגרמנים מיפקד במחנה העובדים בקוסטופיל. העובדים התארגנו בהנהגת אברהם יעקב ברייר (Breier) ובשעת המיפקד ברחו ליערות. רובם נתפסו ונרצחו. אחרים ניצלו בעזרת פולנים או הצטרפו לפרטיזנים.

בין הפולנים מהאזור שהוכרו כחסידי אומות העולם נמנים סטניסלב יסינסקי ובתו אמיליה סלודקובסקה מהכפר הסמוך.

קוסטופיל שוחרה על ידי הצבא האדום בינואר 1944.

==לקריאה נוספת==
* שלום ברייר, המרד בקוסטופול (הוצאת ירון גולן, 1996).
* אריה לרנר (עורך), משה פרידמן (מלביה"ד), ספר קוסטופול: חייה ומותה של קהילה, תל אביב: ארגון יוצאי קוסטופול בישראל, תשכ"ז. (ספר יזכור)

==קישורים חיצוניים==

* 
* 
* [http://www.jewishgen.org/yizkor/pinkas_poland/pol5_00168.html קוסטופול], מתוך פנקס הקהילות: פולין, בתרגום לאנגלית, באתר JewishGen
* 
* 
* [https://web.archive.org/web/20160731180138/http://moreshet.pl/he/node/1141 קוסטופול] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 

==הערות שוליים==

קטגוריה:גטאות באוקראינה
קטגוריה:מחוז רובנו: ערים
קטגוריה:קהילות יהודיות באוקראינה
קטגוריה:קהילות יהודיות שמונצחות בבית העלמין הדרום
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-16
תאדביר

תאדביר (תרגום לעברית: "תבונה, חוכמה") הוא שמו של לוויין מפיתוח איראני עצמאי. קיומו של הלוויין נחשף לכלי התקשורת באיראן בפברואר 2014, במסגרת האירועים לציון יום תעשיות החלל של איראן. על פי דוברים איראנים רשמיים, זהו לוויין תצפית שמטרותיו הן חישה מרחוק של כדור הארץ. 

לוויין זה הוא בעל צורת קובייה, ודומה מאוד במבנהו לשורה של לוויינים איראניים מפיתוח עצמי, שנבנו במסגרת אוניברסיטאות טכנולוגיות ברחבי איראן. לא נמסרו פרטים אודות איכות המצלמה שתותקן בלוויין, או מועד שיגורו הצפוי לחלל.

קטגוריה:לוויינים איראניים
חיי מוהר"ן

חיי מוהר"ן הוא ספר יסוד בחסידות ברסלב המתאר את קורות חייו של מייסדה, רבי נחמן מברסלב, ומכיל שיחות ותורות רבות של רבי נחמן. הספר נכתב בידי רבי נתן מנמירוב אך יצא לאור לאחר מותו בידי תלמידו ר' נחמן גולדשטיין.

==תוכן ומבנה==
הספר מחולק לכמה פרקים שביחד חורזים את סיפור חייו, כניסתו בעבודת ה' בילדותו, ההתקדמות בעבודת ה' ביום יום, הנהגותיו השונות והמיוחדות, מסעותיו ממקום למקום, ומעשיות וסיפורים שונים שאירעו לו.

==מהדורות וכתבי יד==
המהדורה הראשונה הודפסה בלבוב תרל"ד וחזרה ונדפסה מאז עשרות פעמים. לספר זה קיימים מספר כתבי יד. כתב יד שהיה אצל ר' נפתלי מנמירוב (חברו של רבי נתן), כתב יד ניו ג'רזי, וכתב יד ר' פנחס. חלקים ניכרים מכתבי יד אלה, בעיקר הסיפורים הכלולים בו, פורסמו בחיבורו הגדול של מרק. אבל טיבם ויחסם של כתבי יד אלה זה לזה ולמהדורת הדפוס לא ידוע. כתבי יד אלה מצוים בידיים פרטיות.

ספר זה הובא לדפוס בידי ר' נחמן גולדשטיין על פי כתבים שנשארו בעזבונו של ר' נתן. בלא מעט מקרים המביא לדפוס משלים ומבאר את דברי רבו ויש שהוא גם מוסיף מסורות ברסלביות ארוכות תוך כדי ציון "א"ה", כלומר, אמר המעתיק. אבל לעיתים ההשלמות באות ללא ציון זה אלא שהניסוח מלמד שאין אלה דברי ר' נתן. (למשל אזכורו של ר' נתן בגוף שלישי). מצד שני, גולדשטיין השמיט לא מעט קטעים שעלולים לעורר מחדש את ההתנגדות לברסלב ובעיקר השמיט שיחות שבהם רבי נחמן התפאר בגדלותו העצומה. השמטות אלה פורסמו לאחר מכן בידי ר' אלתר טפליקר בחוברת עצמאית וכיום קיימים לא מעט מהדורות המשלבות קטעים אלה בגוף הספר כפי שהיו הדברים במקור.

על פי יונתן מאיר, הספר הוא חלק מקורפוס גדול יותר, שכלל את חיי מוהר"ן, שיחות מוהר"ן ושבחי מוהר"ן שפורק בדפוס, כשמדפיסים שונים מלקטים קטעים שונים ומשמיטים אחרים.

==קישורים חיצוניים==

* [http://breslev.eip.co.il/books/moharan-life.asp חיי מוהר"ן], טקסט מלא של הספר
* 

==הערות שוליים==

קטגוריה:חסידות ברסלב
קטגוריה:ספרי ברסלב
קטגוריה:כתבי רבי נחמן מברסלב
תורת המיקוח של נאש

תורת המיקוח של נאש היא חלק ממשפט נאש השלם.

תורת המיקוח של נאש מציגה פתרונות כאשר:
*יש קונפליקט בין אינטרסים לגבי הסכמה.
*יש לאנשים את האפשרות לסיום הסכם הדדי מועיל.
*אין הסכם עשוי להיות מוטל על כל אדם ללא אישורו.
*המודל האסטרטגי או המודל הלא שיתופי כרוך במידול תהליך המיקוח.

ניתן לחלק זאת באמצעות כותרות כדלהלן:

עתה, נצטרך לאמץ את גישת האקסיומות, הכולל הפשטה פרטי התהליך של המיקוח ורואה רק את הקבוצה של תוצאות או הסכמים המקיימים תכונות "סבירות".

את הגישה הציע המתמטיקאי ג'ון פורבס נאש, בספר בעל 1,950 עמודים, שבו הוא קובע:
*"אחד קובע כאקסיומות כמה מאפיינים שנראים לו טבעי כפתרון, ולאחר מכן הוא מגלה שאקסיומות אלו למעשה קובעות את הפתרון הייחודי."
* "אחד קובע כאכסיומות כמה מאפיינים שהיה נראים טבעי לפתרון ליש ולאחר מכן מגלה שאכסיומות למעשה לקבוע את פתרון ייחודי."

השאלה הראשונה לענות עליה היא: מה הן אכסיומות סבירות?
כדי לקבל תובנה רבה יותר, בואו נתחיל עם דוגמה פשוטה:

נניח ש- 2 שחקנים צריכים לחלק יחידה אחת של טוב. אם לא יושג הסכם, שני השחקנים לא מקבלים שום דבר. ההעדפות זהות. לאחר מכן אנו מצפים:
*2 השחקנים מסכימים (יעיל), כל אחד לקבל מחצית (סימטריה)
*בשלב הבא אנו רואים תרחיש כללי יותר. אנו נשתמש ב- X כדי לציין קבוצה של הסכמים אפשריים ו-D לציון תוצאת מחלוקת.

דוגמה נוספת:

X = {(x1, x2)|x1 + x2 = 1, xi≥ 0}, D =(0,0).

נניח כי לכל שחקן i יש העדפות, המיוצגות על ידי תועלות Ui כפונקציה של {X {D. נציין את סט התוצאות האפשריות הניתנות על ידי הקבוצה U שמוגדרות על ידי:

U = {(v1, v2) | u1(x)= v1, u2(x)= v2 for some x . X }
(d =(u1(D), u2(D)

בעיה המיקוח היא זוג ( U, ד) שבו U . R2 ו-D. U. אנו נניח כי U הוא קמור וקבוצה קומפקטית.

קיים v שייך ל u כך ש:v > d (i.e., vi > di, לכל i.

נסמן את קבוצת כל בעיות המיקוח האפשריות ב-b.

פתרון מיקוח הוא פונקציית b→u.

קטגוריה:תורת המשחקים
אברהם וינברג (השלישי)

רבי אברהם וינברג (תרמ"ח, 1888 - י"ב בסיוון תשמ"א, יוני 1981) מכונה על שם ספרו "ברכת אברהם", היה האדמו"ר מסלונים, חבר מועצת גדולי התורה של אגודת ישראל, עסקן ואיש חינוך.
==ביוגרפיה==

נולד בטבריה כבן שני לרב נח וינברג, אחיו של האדמו"ר השני מסלונים, רבי שמואל וינברג, ה"דברי שמואל". אביו נשלח לארץ ישראל על ידי סבו, רבי אברהם וינברג, בעל "יסוד העבודה", שעל שמו הוא קרוי. בגיל 12 וחצי התארס לבתו של רבי מרדכי לידר מטבריה, אחיינו של בעל "יסוד העבודה" שהיה ממונה על קופת כולל רייסין. נישא בגיל 14.

בגיל 15 נסע לשהות אצל דודו רבי שמואל וינברג במשך חצי שנה בסלונים. בגיל 21 נסע אליו שוב ומספר פעמים אף שימש כשליחו לרבנים הרב חיים מבריסק, ה"חפץ חיים" ורבי ישראל מצ'ורטקוב, בין היתר בענייני הקמת אגודת ישראל.

לאחר פטירת הדברי שמואל המשיך אצל בנו הבית אברהם, על אף שהיה בן גילו וכן המשיך אצל בנו רבי שלמה דוד יהושע וינברג.

התגורר בטבריה. היה חבר המועצה המרכזית של אגודת ישראל העולמית, גבאי ישיבת אור תורה ומנהל התלמוד תורה בעיר. בבחירות למועצת העיר שנערכו בשנת תרצ"ה, נבחר למועצת העיר והיה יושב ראש מפלגת אגודת ישראל.

בשנת תשט"ו נבחר בבחירות פנימיות בחסידות לכהן כאדמו"ר. בשנת תש"כ עבר מטבריה לירושלים והתגורר בבניין ישיבת בית אברהם. התפילה הייתה הנושא שעליו התמקד, בכל שטיבל שהקים, דרש שלא ידברו כלל בשעת התפילה וקריאת התורה. היה מיודד מאוד עם האדמו"ר הבית ישראל מגור ועם האדמו"ר מאמשינוב ועוד.

נפטר בי"ב בסיוון תשמ"א, 1981, ונטמן בהר הזיתים בירושלים. כחודש לפני פטירתו הוכתר חתנו רבי שלום נח ברזובסקי לאדמו"ר. חלק מבני החסידות התנגדו להכתרתו וראו במעשה זה פגיעה ברבי אברהם, ופרשו מן החסידות. לאדמו"ר הכתירו את הרב אברהם וינברג (בני ברק). ישיבת "[https://www.hamichlol.org.il/%D7%99%D7%A9%D7%99%D7%91%D7%AA_%D7%91%D7%90%D7%A8_%D7%90%D7%91%D7%A8%D7%94%D7%9D_(%D7%A1%D7%9C%D7%90%D7%A0%D7%99%D7%9D) באר אברהם]" של החסידות נקראת על שמו של רבי אברהם.

רחוב "ברכת אברהם" ברמת שלמה בירושלים נקרא על שם ספרו. גם תלמודי התורה של חסידות סלונים נקראים 'ברכת אברהם' על שמו.

==ספריו==
*ברכת אברהם - שני חלקים על חמישה חומשי תורה ומכתבים. בהוצאת מוסדות ישיבת "בית אברהם" - מכון אמונה ודעת תשנ"א
*נחל איתן - שני חלקים על חמישה חומשי תורה ומועדים, וכרך מכתבים. בהוצאת מוסדות חסידי סלאנים "באר אברהם" - מכון נחלי אמונה

==קישורים חיצוניים==
* [http://www.hebrewbooks.org/pdfpager.aspx?req=22557&pgnum=1 "קובץ שיחות קודש" שנדפס בחייו בשנת תשל"ג] באתר היברובוקס
* 

==הערות שוליים==

אברהם 3
קטגוריה:טבריה: אדמו"רים
קטגוריה:ירושלים: אדמו"רים
קטגוריה:חברי מועצת גדולי התורה של אגודת ישראל
קטגוריה:יהודים הקבורים בהר הזיתים: חלקת הפרושים
קטגוריה:מאה שערים: אישים

קטגוריה:ישראלים שנפטרו ב-1981
מוחמד שראתחה

מוחמד יוסף שראתחה (ערבית: محمد شراتحة; נולד ב-1957) הוא פעיל טרור בארגון חמאס. בזמן האינתיפאדה הראשונה היה מפקד "חוליה 101" של חמאס שהייתה אחראית לביצוע פיגועים נגד ישראל. תחת פיקודו יצאו חוליות טרור שהיו אחראיות לרצח אבי סספורטס ואילן סעדון בראשית 1989. שראתחה נעצר ונידון למאסר עולם, אך שוחרר בעסקת שליט באוקטובר 2011.

==ביוגרפיה==

שראתחה נולד במחנה הפליטים ג'באליה שברצועת עזה בשנת 1957. משפחתו הייתה במקורה מבאר שבע, וברחה לעזה במהלך מלחמת העצמאות. הוא עבד כמאבטח באוניברסיטה האסלאמית בעזה, שאנשי האחים המוסלמים בהנהגת השייח' אחמד יאסין השתלטו עליה בשנת 1982.

בשנת 1983 הצטרף שראתחה לארגון טרור שהקים יאסין בשם אל-מוג'אהדון אל-פלסטיניון, שמטרתו הייתה פעילות ג'יהאד נגד ישראל. הארגון נחשף בידי השב"כ בשנת 1984, ושראתחה נעצר באשמת החזקת נשק וחבירה לארגון טרור. בגלל מעורבותו בפעילות הארגון הוא נידון למאסר של שנתיים. בתקופת שהותו בכלא הכיר את סלאח שחאדה, שלימים גייס אותו לזרוע הצבאית של חמאס.

לאחר שחרורו חזר לרצועת עזה. במרץ 1987 הקים יאסין ארגון טרור חדש ומינה את סלאח שחאדה לעמוד בראשו. שחאדה גייס את שראתחה לשורות הארגון החדש ביוני 1987, והורה לו להקים חוליית מבצעים שמטרתה לבצע פיגועי טרור נגד מטרות ישראליות. יחידה זו, שכונתה בשם הקוד "חוליה 101", החלה לפעול בהנהגתו של שראתחה עם פרוץ האינתיפאדה הראשונה בדצמבר 1987. בשנת 1988 ביצעה החוליה שני פיגועי ירי בתוך רצועת עזה. באותה שנה גייס שראתחה לחוליה מספר לוחמים אותם אימן בנשק, בהם עבד רבו אבו חוסא, מוחמד נסאר ומחמוד אל-מבחוח.

בראשית 1989 החליט שראתחה כי יש צורך להגביר את פעילות החוליה, והורה לנסאר ולמבחוח לבצע חטיפה של חיילים ישראלים. בעזרת כלי נשק וכלי רכב שסיפק להם שראתחה, השניים חטפו ורצחו את סמל אבי סספורטס ב-16 בפברואר 1989, ושלושה חודשים לאחר מכן, ב-3 במאי, חטפו ורצחו את רב"ט אילן סעדון. רצח שני החיילים הוביל לגל מעצרים נרחב של השב"כ ברצועת עזה, במהלכו נעצרו כ-250 פעילי חמאס ובהם גם שראתחה. בחקירתו הודה בפיקוד על "חוליה 101" וסירב להביע חרטה על המעשה. עקב זאת, באוקטובר 1991 נידון לשלושה מאסרי עולם ולעוד 30 שנות מאסר בפועל. שראתחה סירב לגלות את מקום קבורתו של אילן סעדון, שהתגלה לבסוף רק בשנת 1996 במהלך חפירות.

שראתחה המשיך לעסוק בפעילות טרור גם מתוך הכלא. ביולי 1998 תכנן ביחד עם מספר אסירים נוספים תוכנית חטיפה של חייל ישראלי והברחתו לסיני. אחיו של שראתחה, עבד אל-עזיז, היה אמור לשמש כאיש הקשר בין האסירים לבין הנהגת חמאס ברצועה. אולם, עבד אל-עזיז נעצר במסוף רפיח ותוכנית החטיפה נחשפה. בעקבות זאת, נשפט שראתחה פעם נוספת ונידון ל-25 שנות מאסר נוספות.

שראתחה שוחרר מהכלא ב-18 באוקטובר 2011, במסגרת עסקת שליט, ושב לרצועת עזה.

==הערות שוליים==

קטגוריה:פעילי חמאס
קטגוריה:משוחררי עסקת שליט
קטגוריה:אסירים ביטחוניים בישראל
קטגוריה:טרוריסטים מוסלמים
אופלצ'נצי

אוֹפֶּלְצֶ'נְצִי (בבולגרית: Oпълченци) הייתה מיליציית מתנדבים בולגרים לאומנים, שפעלה בשורות צבא האימפריה הרוסית ולחמה במהלך המלחמה העות'מאנית-רוסית (1877–1878).

יחידת המתנדבים הבולגריים אורגנה בעיר סמרה בעקבות מנשר שפרסם אלכסנדר השני, קיסר רוסיה ובשיאה מנתה כ-40,000 לוחמים. חברי המיליציה צורפו לצבא האימפריה הרוסית שלחם נגד הצבא העות'מאני במהלך המלחמה העות'מאנית-רוסית (1877–1878). הבולגרים לחמו בקרבות על מעבר שיפקה, והם נכנסו לסיפר הלאומי הבולגרי כקרבות המכוננים שהובילו לשחרור בולגריה, לעצמאותה ולהקמת צבאה. 

לאחר תבוסת העות'מאנים והקמת נסיכות בולגריה מתוקף סיכומי קונגרס ברלין, היוו חברי האופלצ'נצי את גרעינו של צבא הנסיכות החדש. רבים מחברי סגל הפיקוד הבכיר של הצבא הבולגרי עד מלחמת העולם הראשונה ובמהלכה היו יוצאי האופלצ'נצי והביאו עמם לצבא החדש את משנתם הלאומנית המיליטנטית, תוך הובלת קו נצי אזורי. סגל זה הוביל את ההפיכה הצבאית שהסתיימה בהדחתו של אלכסנדר באטנברג, נסיך בולגריה. מקרב שורת הפיקוד הבכיר במלחמת העולם הראשונה שהיו יוצאי האופלצ'נצי ניתן למנות את הגנרל גאורגי טודורוב, מפקד הצבא בסיום המלחמה, וכן את הגנרלים דימיטר גשוב, סטפן טושב וניקולה ריבארוב.
קבוצת בולגרים במדים וציוד מלא של האופלצ'נצי בטקס לציון יום השנה ה-133 לשחרור בולגריה

==קישורים חיצוניים==

קטגוריה:בולגריה: היסטוריה צבאית
קטגוריה:בולגריה תחת שלטון האימפריה העות'מאנית
קטגוריה:צבאות לא סדירים
The Vamps

The Vamps היא להקת פופ רוק בריטית, והחברים בה הם: בראד סימפסון (סולן, גיטרה, פסנתר), ג'יימס מקווי (גיטריסט ראשי, שירה) קונור בול (גיטרת בס, שירה) וטריסטן אוונס (תופים, שירה).

ב-14 באפריל 2014 יצא אלבום הבכורה שלהם, "Meet the Vamps". ב-2015 יצא אלבומם השני "Wake up". ב-2017 יצא אלבומם השלישי "Night & Day".

ב-2018 יצא אלבום הEP שלהם "missing you" ובו נמצאים 4 שירים. באוקטובר 2020 יצא האלבום האחרון שלהם "cherry blossom" והטור מתחיל בספטמבר הקרוב.

ללהקה ערוץ יוטיוב אליו מועלים קאברים (גרסאות כיסוי) לשירים וכן שירים מקוריים בערוץ ה־VEVO שלהם: "Can We Dance" שיצא ב-29 בספטמבר 2013 וזכה במקום השני במצעד הסינגלים הבריטי, ו-"Wild Heart" שיצא לאור ב-18 בינואר, והגיע למקום השלישי בו. הסינגל השלישי שלהם "Last Night" יצא לאור ב-7 באפריל 2014, לאחר הקליפ הרשמי הועלה כבר ב-26 בפברואר 2014. ב-27 במאי 2014 הועלה שירם 'Somebody To You' שבוצע יחד עם הזמרת דמי לובאטו לערוץ היוטיוב של The Vamps. ב-10 ביוני 2014 יצא גם הקליפ לשיר זה. בנוסף לאלו גם הסינגל "(Oh Cecilia (Breaking My Heart" והשיר "Hurricane" שנכתב עבור הסרט "Alexander and the Terrible, Horrible, No Good, Very Bad Day" מבית דיסני, בשנת 2018 שיתפו פעולה עם הדיג'יי סיגלה בשיר "We Don't Care".

== חברי הלהקה ==
*בראדלי וויל סימפסון (באנגלית: Bradley Will Simpson) נולד ב-28 ביולי 1995, בסוטון קולדפילד שבמערב המידלנדס. הוא שר את הקולות הראשיים ומנגן בגיטרה ופסנתר. סימפסון פגש את ג'יימס מקווי דרך פייסבוק ויוטיוב בשנת 2011, והם התחילו לכתוב ביחד שירים.
*ג'יימס דניאל מקווי (באנגלית: James Daniel McVey) נולד ב-30 באפריל 1994, בבורנמת' שבדורסט. הוא הגיטריסט הראשי, ושר קולות רקע בעיקר. ג'יימס חיבר את הלהקה. כשמצא את בראד ביוטיוב, הוא יצר איתו קשר דרך פייסבוק ורצה להקים איתו להקה שכך יהיה; בראד יהיה הזמר הראשי והוא יהיה הגיטריסט. הם מצאו בהמשך את טריסטן וקונור.
*קונור סמואל ג'ון בול (באנגלית: Connor Samuel John Ball) נולד ב-15 במרץ 1996, באברדין שבסקוטלנד. גדל בהאטון, ווריקשייר, אנגליה. אחראי על גיטרת הבס וקולות גיבוי. כשהלהקה הכילה את בראד, טריסטן וג'יימס, ג'יימס ראה קאבר שנמצא בערוץ היוטיוב של קונור בו הוא מנגן גם בגיטרת בס, ויצר איתו קשר. קונור לא למד לנגן בגיטרת בס אך הוא רצה להצטרף ללהקה ולמד לנגן בגיטרת בס בשביל זה. הוא היה אחרון להצטרף ללהקה והצטרף 6 חודשים אחרי שהוקמה.
*טריסטן אוליבר ואנס אוונס (באנגלית: Tristan Oliver Vance Evans) נולד ב-15 באוגוסט 1994, באקסטר שבדבון. מנגן על התופים ושר קולות גיבוי. אוונס משמש גם כמפיק הלהקה. ג'יימס וטריסטן מצאו אחד את השני בפייסבוק, ג'יימס גילה שהוא מנגן על תופים, והציע לו להצטרף ללהקה איתו ועם בראד. טריסטן קיים מערכת יחסים עם גיל ליבל מינואר 2012 עד ספטמבר 2013.

== דיסקוגרפיה ==

== קישורים חיצוניים ==

*

== הערות שוליים ==

קטגוריה:להקות בנים
קטגוריה:להקות פופ רוק
קטגוריה:להקות רוק בריטיות
קטגוריה:רביעיות ווקאליות
קטגוריה:להקות שהוקמו בשנת 2012
סנטה קרוס (גלאפגוס)

סנטה קרוס (בספרדית: Santa Cruz) הוא אחד מאיי גלאפגוס. שטחו של האי הוא 986 קמ"ר והנקודה הגבוהה באי נמצאת בגובה 864 מטרים מעל פני הים. האי ממוקם במרכזה של קבוצת האיים והוא השני בגודלו לאחר האי איסבלה. בירת האי, פוארטו איורה, היא היישוב המאוכלס ביותר בקבוצת האיים, ובה פועלת תחנת המחקר המרכזית של קרן צ'ארלס דרווין . בנוסף שוכנים על האי עוד כמה כפרים קטנים שתושביהם עוסקים בחקלאות ובגידול בקר. 
סנטה קרוס הוא הר געש רדום גדול. ההערכות הן שההתפרצות הגעשית האחרונה ארעה לפני כמיליון וחצי שנים. צינור לבה באורך של 2000 מטרים נמצא באי וניתן לעבור וללכת דרכו. עדות לעברו הגעשי של האי נמצאת בשני בורות גדולים שנוצרו כתוצאה מהתמוטטות של תא מגמה. הבורות נקראים "התאומים" (Los Gemelos).

האי נקרא בספרדית על שם הצלב בנצרות. שמו האנגלי היה "Indefatigable" ("בלתי נלאית"), על שם ספינת הצי המלכותי הבריטי אה"מ "אינדפטיגבל" , שביקרה במקום ב-1812. מפרץ טורטוגה נמצא במרחק הליכה קצרה ממרכז פוארטו איורה, ובו ניתן לצפות באיוגאנות ימיות, בציפורים, בסרטן סלעים אדום, במנגרובים, בכרישון לבן-קצוות (Triaenodon obesus) ובצבי הגלאפגוס הענקיים.

<gallery>
File:Gigantic Turtle on the Island of Santa Cruz in the Galapagos.JPG|צב גלאפגוס בסנטה קרוס
File:Fresh Water Swimming in the Galapagos on the Island of Santa Cruz.JPG|מקווה מים מתוקים בפוארטו איורה, סנטה קרוס
File:Two ducks in the galapagos islands - santa cruz, ecuador.JPG|שני ברווזים לבני לחיים בסנטה קרוס
File:Isla Santa Cruz Galápagos foto tomada desde el avión Alvaro Sevilla Design.JPG|מראה אווירי של חופי האי
</gallery>

==קישורים חיצוניים==

* [http://www.galapagos.org/about_galapagos/santa-cruz/ שמירת טבע באי סנטה קרוס] 

קטגוריה:איים באוקיינוס השקט
קטגוריה:איי גלאפגוס
ז'אן-ז'אק גולדמן

ז'אן-ז'אק גולדמן (בצרפתית: Jean-Jacques Goldman; 11 באוקטובר 1951, פריז, צרפת) הוא זמר ופזמונאי יהודי צרפתי, זוכה פרס גראמי. גולדמן נחשב לאחד מגדולי הזמרים בצרפת ומ-2003, לנודע בסוגת הפופ רוק הצרפתי לאחר ג'וני האלידיי.

==קורות חיים==
גולדמן נולד בפריז לאלטר גולדמן שהיה חבר לגיון הכבוד, יהודי שהיגר לצרפת מפולין לאחר מלחמת העולם הראשונה ובמהלך מלחמת העולם השנייה לחם בשורות תנועת ההתנגדות הצרפתית. בילדותו למד מוזיקה קלאסית ונגינה בחליל ופסנתר ובהמשך עבר לנגן בסוגת הרוק המתקדם. ב-1975 היה חבר בלהקת הרוק המתקדם "Taï Phong" אשר הוציאה לאור 3 אלבומים.

ב-1981 חתם בחברת אפיק רקורדס ובמסגרתה הוציא לאור 5 אלבומים. 

ב-1986 זכה בתואר האמן הבולט בצרפת וב-1997 זכה בפרס גראמי לאלבום הטוב ביותר, על האלבום "Falling into You" של הזמרת סלין דיון, בו השתתף ככותב ומפיק.

ב-1990 היה גולדמן חלק משלישיית "פרדריק גולדמן ג'ונס" "Fredericks Goldman Jones" ואיתם ביצע מספר להיטים. גולדמן כתב, הלחין והפיק להיטים לאמנים רבים ובכלל זה את הלהיט "Aicha" של הזמר האלג'יראי ח'אלד. ב-1995 הפיק את "D'eux" של סלין דיון אשר מכר למעלה מ-10 מיליון עותקים, הפך לאלבום הנמכר ביותר בצרפת בכל הזמנים, והנמכר ביותר בעולם בשפה הצרפתית.

==קישורים חיצוניים==

* 

קטגוריה:מוזיקאים יהודים צרפתים
קטגוריה:פזמונאים יהודים
קטגוריה:זמרי פופ יהודים
קטגוריה:זמרי פופ צרפתים
קטגוריה:זמרים-יוצרים יהודים
קטגוריה:זמרים-יוצרים צרפתים
קטגוריה:יהודים זוכי פרס גראמי
קטגוריה:מלחינים צרפתים במאה ה-20
קטגוריה:מלחינים יהודים צרפתים
קטגוריה:צרפתים שנולדו ב-1951
סנטיאגו (גלאפגוס)

סנטיאגו (בספרדית: Santiago) הוא אי בקבוצת איי גלאפגוס. האי היה ידוע גם בשם סן סלבדור ( San Salvador), על שם האי בים הקריבי שהיה האי הראשון שהתגלה על ידי כריסטופר קולומבוס. כמו כן נקרא האי גם בשם האי ג'יימס (James Island).
== מאפיינים ==
סנטיאגו, המורכב משני הרי געש חופפים, הוא אי בשטח של 585 קמ"ר והנקודה הגבוהה ביותר בו היא פסגת הר הגעש מסוג חרוט מגן בגובה של 907 מטרים מעל פני הים. הר הגעש בחלקו הדרום-מערבי הוא הנמוך יותר. זרמי הלבה העתיקים ביותר באי מתוארכים ל-750,000 שנים לפני זמננו.

עולם החי של האי כולל: איגואנות ימיות, אריות ים, דובי ים, צבים יבשתיים, צבי ים, פלמינגואים, סרטנאים, דולפינים וכרישים. מספר רב של עיזי בית ושל חזירים חיים באי לאחר שהובאו אליו על ידי האדם. הם נחשבים למינים פולשים וגרמו נזק לאוכלוסיית בעלי החיים האנדמיים. כמו כן ניתן לצפות באי בפרושי דרווין ובעקב גלאפגוס.

הנקודה הטובה באי לצפות בבעלי החיים שבו היא בפוארטו אגאס (Puerto Egas) אשר בחלקו המערבי של האי. זהו קו חוף ארוך של סלעי לבה שנשחקו בגלי הים והוא מהווה בית הגידול של אוכלוסייה מגוונת של בעלי חיים. איגואנות ימיות מתחממות בשמש בשעה שאיגואנות יבשתיות מתרוצצות וניזונות מאצות. הבריכות שנוצרות כתוצאה מהגאות הם משכנם של סרטני סלעים אדומים והם מהווים טרף לבעלי חיים אחרים. דובי הים שוכנים בקרבת מקום. פוארטו אגאס הוא גם מקום לפעילות צלילה בשל מגוון הדגים הטרופים החיים לחופיו.

אתר מעניין אחר באי הוא מפרץ סאליבן (Sullivan Bay), שבו ניתן לראות ממצאים גאולוגיים וגעשיים כמו זרמי לבה שחורה עם בועות ומאובנים של גזעי עצים. בקרבת מקום משתרעים שני אזורי חוף שבהם הצבים מטילים את ביציהם.

במזרח האי קיים אתר צלילה פופולרי. זהו סלע בצורת משולש, העשוי משכבות לבה רבות, שמתרומם לגובה של 10 מטרים מעל פני הים.

== גלריה ==
<gallery>
Santiago Island from space.jpg|מראה סנטיאגו מהחלל
Galapagos Sullivan Bay 01.jpg|מפרץ סאליבן
Santiago Island wildlife.jpg|איגואנות וסרטני סלעים אדומים
Marine Iguana (A. c. mertensi), Santiago Island, Ecuador.jpg|איגואנה ימית
</gallery>

==קישורים חיצוניים==

* [http://www.volcano.si.edu/volcano.cfm?vn=353090 "Santiago". Global Volcanism Program, Smithsonian Institution.]
* 

קטגוריה:איים באוקיינוס השקט
קטגוריה:איי גלאפגוס
קטגוריה:אקוודור: איים לא מיושבים